19. 11. 88 De Europæiske Fællesskabers Tidende Nr. C 295/3 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 75/442/EØF om affald 
KOM(88) 391 endelig udg. — SYN 145 
(Forelagt af Kommissionen den 16. august 1988) 
(88/C 295/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved Rådets direktiv 75/442/EØF O er der på EF-plan 
indført en lovgivning om bortskaffelse af affald; dette 
direktiv bør ændres for at tage hensyn til erfaringerne 
med medlemsstaternes gennemførelse heraf; disse 
ændringer bygger på et højt miljøbeskyttelsesniveau; 
indbyrdes afvigelser mellem medlemsstaternes lovgivning 
om bortskaffelse af affald kan skabe konkurrenceforvrid­
ninger og dermed indvirke direkte på det indre markeds 
oprettelse og funktion; det er derfor nødvendigt at fore­
tage en tilnærmelse af lovgivningen på dette område; 
for at effektivisere forvaltningen af affald i Fællesskabet 
er det nødvendigt at revidere definitionen på affald i 
lyset af de indvundne erfaringer; 
som det fremgår af miljøprogrammerne, kan omfanget af 
affald nedbringes effektivt i produktionsleddet ved at 
fremme rene teknologier og genanvendelige produkter; 
O EFT nr. L 194 af 25. 7. 1987, s. 47. tilpasningen til den tekniske udvikling bør kunne foregå 
hurtigt; for at fremme denne tilpasning bør der indføres 
en procedure for samarbejde mellem medlemsstaterne 
inden for rammerne af et udvalg for tilpasning til den 
tekniske udvikling af nærværende direktiv — 
UDSTEDT FØLGENDE DIREKTIV: 
Artikel 1 
I direktiv 75/442/EØF foretages følgende ændringer: 
1. Artikel 1, 2, 3, 8, 9, 10 og 12 affattes således: 
»Artikel 1 
I dette direktiv forstås ved: 
a) affald: ethvert stof eller enhver genstand, som 
indehaveren skiller sig af med eller er forpligtet til 
at skille sig af med af de i bilag I anførte årsager 
b) bortskaffelse: indsamling, transport og behandling 
af affald, herunder de i bilag II anførte operationer 
c) indsamling: indsamling, sortering og/eller blanding 
af affald fra flere forskellige indehavere med 
henblik på behandling af affaldet 
d) transport: samtlige operationer i forbindelse med 
lastning, losning og transport af affald. 
Artikel 2 
1. Uden for dette direktivs anvendelsesområde 
falder: 
a) radioaktivt affald 
b) mineaffald 
c) døde dyr og fækalier fra landbruget 
d) spildevand, der udledes i kloakker og vandmiljøet 
e) udledninger i luften. 
Nr. C 295/4 De Europæiske Fællesskabers Tidende 19. 11. 88 
2. Specifikke særbestemmelser eller bestemmelser 
til supplering af bestemmelserne i dette direktiv med 
henblik på regulering af bortskaffelsen af visse kate­
gorier af affald fastsættes i særdirektiver. 
Artikel 3 
1. Medlemsstaterne træffer passende foranstalt­
ninger for at fremme forebyggelse, recirkulering og 
forarbejdning af affald, udvinding af råvarer og even­
tuelt energi heraf samt fremme af alle andre metoder, 
der muliggør genanvendelse af affaldet. 
2. De underretter hurtigst muligt Kommissionen 
om alle udkast til regler vedrørende de i stk. 1 nævnte 
foranstaltninger, herunder navnlig: 
a) anvendelse af produkter, der kan give anledning til 
tekniske vanskeligheder med bortskaffelsen eller 
medføre meget store bortskaffelsesomkostninger 
b) fremme af: 
— en nedsættelse af mængden af visse former for 
affald 
— behandling af affald med henblik på recirkule­
ring eller genanvendelse 
— genvinding af råvarer og/eller fremstilling af 
energi på grundlag af visse former for affald 
c) anvendelse af visse naturressourcer, herunder ener­
giressourcer, hvor råstofferne kan erstattes med 
genvundne materialer. 
3. Foranstaltningerne skal sikre, at der gives 
forrang til genvinding, genanvendelse og recirkulering 
under hensyntagen til den forhåndenværende teknik, 
de økonomiske konsekvenser og de afsætningsmulig­
heder, der findes eller som kan skabes for de afledte 
produkter, og i overensstemmelse med Traktatens 
bestemmelser om det indre markeds oprettelse og 
funktion. 
4. Medlemsstaterne træffer foranstaltninger med 
sigte på bl.a.: 
a) at fremme udviklingen af rene teknologier, dvs. 
teknologier, der frembringer mindre eller slet intet 
affald, og som forbruger færre naturressourcer 
b) at fremme teknisk udvikling og markedsføring af 
produkter, som er således udformet, at de er lette 
eller billige at bortskaffe, bl.a. fordi de kan recir­
kuleres eller genanvendes. Artikel 8 
For at overholde de i henhold til artikel 4 trufne 
foranstaltninger skal ethvert anlæg eller enhver virk­
somhed, som for andres regning varetager behandling 
af affald, herunder navnlig enhver af de i bilag II, del 
A, anførte operationer, indhente tilladelse fra den i 
artikel 5 omhandlede myndighed. 
Denne tilladelse skal bl.a. vedrøre: 
— arten og mængden af affaldet 
— de tekniske forskrifter 
— de forholdsregler, der skal træffes 
— bortskaffelsesstedet 
— behandlingsmetoden. 
Sådanne tilladelser kan udstedes for et begrænset 
tidsrum, fornys eller ledsages af betingelser og 
forpligtelser. , 
Artikel 9 
1. Anlæg eller virksomheder, der varetager bort­
skaffelse af affald, bortset fra anlæg eller virksom­
heder, der varetager de i bilag II, del B, anførte 
operationer, kontrolleres regelmæssigt af de i artikel 5 
omhandlede kompetente myndigheder. 
2. I dette øjemed træffer medlemsstaterne de 
nødvendige foranstaltninger, for at anlæggene eller 
virksomhederne samarbejder med de kompetente 
myndigheders inspektører, således at de kan foretage 
alle de undersøgelser, tilsyn, rundspørger eller 
prøveudtagninger af affald og indsamle alle de oplys­
ninger, der er nødvendige for gennemførelsen af deres 
opgave. 
Artikel 10 
De i artikel 8 omhandlede anlæg eller virksomheder 
skal: 
— føre et register med angivelse af affaldets kvalitet, 
art, oprindelse og behandling 
— regelmæssigt meddele de i artikel 3 omhandlede 
kompetente myndigheder disse oplysninger. 
Artikel 12 
1. Hvert tredje år, og første gang den 1. september 
1990, tilsender medlemsstaterne Kommissionen en 
rapport om gennemførelsen af bestemmelserne i dette 
direktiv. Rapporten udarbejdes på grundlag af et 
spørgeskema, som Kommissionen tilsender medlems­
staterne seks måneder inden nævnte dato. 
2. På grundlag af de i stk. 1 omhandlede rapporter 
offentliggør Kommissionen hvert tredje år, og første 
gang i 1991, en sammenfattende rapport.« 
19. 11. 88 De Europæiske Fællesskabers Tidende Nr. C 295/5 
2. Følgende artikler indsættes: 
»Artikel 12a 
De ændringer, der kæves for at tilpasse bilagene til 
dette direktiv til den videnskabelige og tekniske 
udvikling, vedtages efter proceduren i artikel 12c. 
Artikel 12b 
Kommissionen bistås af et udvalg for tilpasning til den 
videnskabelige og tekniske udvikling af rådgivende 
karakter, der består af repræsentanter for medlemssta­
terne, og som har Kommissionens repræsentant som 
formand. 
Artikel 12c 
Når den i denne artikel fastsatte procedure finder 
anvendelse, forelægger Kommissionens repræsentant 
det i artikel 12b omhandlede udvalg et udkast til de 
foranstaltninger, der skal træffes. Udvalget afgiver 
udtalelse om dette udkast inden for en frist, som 
formanden kan fastsætte under hensyntagen til det 
pågældende spørgsmåls hastende karakter, i givet fald 
ved afstemning. Udtalelsen optages i mødeprotokollen; derudover har 
hver medlemsstat ret til at anmode om, at dens hold­
ning indføres i mødeprotokollen. 
Kommissionen vedtager de påtænkte foranstaltninger, 
idet den tager størst muligt hensyn til udvalgets udta­
lelse. Den underretter udvalget om, hvorledes den har 
taget hensyn til dets udtalelse.« 
3. Bilag I og II til nærværende direktiv indsættes som 
bilag I og II. 
Artikel 2 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv fra den 1. januar 1990. De underretter 
straks Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. 
Artikel 3 
Dette direktiv er rettet til medlemsstaterne. 
BILAG I 
ÅRSAGER TIL, AT STOFFER OG MATERIALER SKAL BORTSKAFFES 
Produkter eller materialer skal bortskaffes, fordi de tilhører følgende kategorier: 
Ql Reststoffer fra produktion eller forbrug, som ikke er specificeret nedenfor 
Q2 Produkter, som ikke opfylder gældende normer 
Q3 Forældede produkter 
Q4 Materialer, der er spildt eller tabt ved uheld, eller som på anden måde er involveret i et uheld, 
herunder stoffer, materialer, udstyr osv., der er kontamineret som følge af det pågældende uheld 
Q5 Materialer, der er kontamineret eller forurenet som følge af tilsigtede aktiviteter (f.eks. reststoffer fra 
rengøringsoperationer, emballeringsmaterialer, beholdere) 
Q6 Ubrugelige dele (f.eks. brugte batterier, opbrugte katalysatorer) 
Q7 Stoffer, der ikke længere er egnet til brug (f.eks. kontaminerede syrer, kontaminerede opløsnings-
stoffer, brugte overfladebehandlingsvæsker osv.) 
Q8 Reststoffer fra industriprocesser (f.eks. slagger, destillationsbundfald) 
Q9 Reststoffer fra forureningsbekæmpelsesprocesser (f.eks. slam fra gasvaskning, støv fra luftfiltre, brugte 
filtre) 
Q10 Reststoffer fra bearbejdning/efterbehandling (f.eks. drejespåner, fræsespåner) 
Qll Reststoffer fra udvinding og oparbejdning af råstoffer (f.eks. reststoffer fra mindedrift eller olieudvin­
ding) 
Q12 Kontaminerede materialer (f.eks. olie, der er forurenet med PCB) 
Nr. C 295/6 De Europæiske Fællesskabers Tidende 19. n. 88 
Q13 Ethvert materiale, stof eller produkt, hvis brug er ulovlig 
Q14 Produkter, som indehaveren ikke eller ikke længere har brug for (f.eks. kasserede artikler fra land­
brug, husholdninger, kontorer, forretninger, værksteder osv.) 
Q15 Materialer, stoffer eller produkter stammende fra genetablering af kontaminerede arealer 
Q16 Ethvert stof, materiale eller produkt, som indehaveren ønsker at bortskaffe, eller som han er 
forpligtet til at bortskaffe, og som ikke indgår i ovennævnte kategorier. 
BILAG II 
BORTSKAFFELSESOPERATIONER 
(Bilag II omfatter en del A og en del B) 
A. Operationer, der ikke indebærer mulighed for genvinding, recirkulering, genudnyttelse, direkte genan­
vendelse eller nogen anden form for anvendelse af affaldet 
(NB: Del A tænkes at omfatte alle sådanne bortskaffelsesoperationer, som finder sted i praksis. Disse 
operationer er ikke nødvendigvis acceptable ud fra et miljøbeskyttelsessynspunkt). 
Dl Deponering på eller i jorden (f.eks. på lossepladser) 
D2 Behandling i jordmiljø (f.eks. bionedbrydning af flydende affald eller slam i jordbunden) 
D3 Indsprøjtning i dybtliggende formationer (f.eks. indsprøjtning af flydende eller partikelformet 
affald i boringer, salthorste eller naturlige geologiske spalter) 
D4 Deponering i overfladevand (f.eks. udledning af flydende affald eller slam i boringer, småsøer eller 
laguner osv.) 
D5 Deponering på specielt indrettet losseplads (f.eks. placering i vandtætte, tildækkede rum, der er 
adskilt indbyrdes og isoleret fra det omgivende miljø). 
D6 Udledning i vandmiljøet, undtagen dumpning 
D7 Dumpning, herunder nedgravning i havbunden 
D8 Biologisk behandling, ikke andetsteds specificeret i dette bilag, som resulterer i forbindelser eller 
blandinger, som bortskaffes efter en af de i del A omhandlede metoder 
D9 Fysisk-kemisk behandling, ikke andetsteds specificeret i dette bilag, der resulterer i forbindelser 
eller blandinger, som bortskaffes efter en af de i del A omhandlede metoder (f.eks. fordampning, 
tørring, kalcinering osv.) 
D10 Forbrænding på landjorden 
Dll Forbrænding på havet 
Dl2 Permanent oplagring (f.eks. placering af beholdere i en mine osv.) 
Dl3 Blanding forud for en af de i del A omhandlede operationer 
D14 Rekonditionering forud for en af de i del A omhandlede operationer 
Dl5 Oplagring forud for en af de i del A omhandlede operationer 
B. Operationer, der indebærer mulighed for genvinding, recirkulering, genudnyttelse, direkte genanvendelse 
eller enhver anden form for anvendelse af affaldet 
(NB: Del B tænkes at omfatte alle processer og metoder, der tager sigte på udvinding og/eller anven­
delse af sekundære materialer) 
Ri Hovedanvendelse som brændsel eller andre midler til energifremstilling 
R2 Genvinding eller regenerering af opløsningsmidler 
19. 11. 88 De Europæiske Fællesskabers Tidende Nr. C 295/7 
R3 Recirkulering eller genvinding af organiske stoffer, der ikke anvendes som opløsningsmidler 
R4 Recirkulering eller genvinding af metaller eller metalforbindelser ' 
R5 Recirkulering eller genvinding af andre uorganiske stoffer 
R6 Regenerering af syrer eller baser 
R7 Genvinding af produkter, der tjener til opfangning af forurenende stoffer 
R8 Genvinding af produkter fra katalysatorer 
R9 Regenerering eller andre genanvendelser af olie 
RIO Spredning på jorden med positive virkninger for landbrug eller økologi, herunder kompostering 
eller andre former for biologisk omdannelse 
Ril Anvendelse af materialer hidrørende fra en af operationerne Ri til RIO 
Ri2 Udveksling af affald med henblik på at lade det gennemgå en af operationerne RI til Ril 
Ri 3 Oplagring af materialer med henblik på en af de i del B omhandlede operationer.